Komisijos reglamentas (EB) Nr. 123/97
1997 m. sausio 23 d.
papildantis Komisijos reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka priedą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1], ypač į jo 17 straipsnio 2 dalį,
kadangi buvo paprašyta pateikti papildomos informacijos dėl tam tikrų nuorodų, kurias valstybės narės pateikė pagal Tarybos reglamento (EEB) Nr. 2081/92 17 straipsnį, siekiant užtikrinti, kad jos atitiktų minėto reglamento 2 ir 4 straipsnių nuostatas; kadangi ši papildoma informacija parodo, kad nuorodos atitinka minėtų straipsnių nuostatas; kadangi todėl jos turėtų būti įregistruotos ir įrašytos į Komisijos reglamento (EB) Nr. 1107/96 [2] su pakeitimais, padarytais Reglamentu (EB) Nr. 1263/96 [3], priedą;
kadangi, įstojus trims naujoms valstybėms narėms, šešių mėnesių laikotarpis, numatytas Tarybos reglamento (EEB) Nr. 2081/92 17 straipsnyje, prasideda nuo jų įstojimo datos; kadangi tam tikros tų valstybių narių pateiktos nuorodos atitinka minėto reglamento 2 ir 4 straipsnių nuostatas ir todėl turėtų būti įregistruotos;
kadangi šiame reglamente numatytos priemonės atitinka Geografinių nuorodų ir kilmės vietos nuorodų reguliavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede išvardytomis nuorodomis papildomas Reglamento (EB) Nr. 1107/96 priedas.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. sausio 23 d.